Document ID: 32007R0128

KOMISJONI MÄÄRUS (EÜ) nr 128/2007,
12. veebruar 2007,
millega muudetakse määrust (EÜ) nr 580/2004, millega kehtestatakse teatud piimatoodete eksporditoetusi puudutav pakkumismenetlus, ja määrust (EÜ) nr 581/2004, millega kuulutatakse välja alaline pakkumismenetlus eksporditoetusteks seoses teatavate või liikidega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 26 lõiget 3 ja artikli 31 lõike 3 punkti b ja lõiget 14,
ning arvestades järgmist:
(1)
Komisjoni määruse (EÜ) nr 580/2004 (2) artikkel 1 hõlmab tooteid, mis kuuluvad eksporditoetusi käsitleva pakkumismenetluse kohaldamisalasse. Ilmneb, et 80 % suuruse rasvasisaldusega või ekspordilitsentsitaotluste osa on väga väike. Lihtsustamise huvides on asjakohane kõnealuseid tooteid käsitlev kord tühistada.
(2)
Erandina komisjoni 9. juuni 2000. aasta määrusest (EÜ) nr 1291/2000, millega sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad, (3) on komisjoni määruse (EÜ) nr 580/2004 artikli 7 lõikega 2 ette nähtud, et pakkumismenetluse raames saadud ekspordilitsentsid ei ole loovutatavad. Lihtsustamise eesmärgil ja pakkumismenetluse raames toimuva kaubavahetuse hõlbustamiseks tuleks kõnealune säte tühistada.
(3)
Määrust (EÜ) nr 580/2004 ja komisjoni määrust (EÜ) nr 581/2004 (4) tuleks vastavalt muuta.
(4)
Käesoleva määrusega ette nähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 580/2004 muudetakse järgmiselt:
1.
artikli 1 punkt b asendatakse järgmisega:
“b)
tootekoodi ex ex 0405 10 19 9700 alla kuuluv naturaalne või vähemalt 20 kilogrammise netokaaluga plokkides”;
2.
artiklist 7 jäetakse lõige 2 välja;
3.
lisa punkt 2 jäetakse välja.
Artikkel 2
Määruse (EÜ) nr 581/2004 artikli 1 lõike 1 punkt a asendatakse järgmisega:
“a)
naturaalne või vähemalt 20 kg netomassiga tükkidena, mis on tähistatud tootekoodiga ex ex 0405 10 19 9700”.
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Artikli 1 lõiget 2 kohaldatakse välja antud litsentside suhtes alates selle jõustumisest.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. veebruar 2007

Labels: 3
17